Első forduló
– Írásbeli (időtartam 180 perc, az elérhető pontszám 100 pont).
o Feladatlap, amelynek 70%-a a kétszintű érettségi vizsga követelményeire épül (a rendes érettségi 
vizsga tanévét megelőző évfolyamok tanulói 1790-ig, a rendes érettségi vizsgát tevő évfolyamok 
tanulói 1920-ig kaphatnak feladatokat), 30%-a pedig a választott pályázati témával foglalkozik. Az 
utóbbi 30%-ra vonatkozóan a felkészüléshez szükséges szakirodalom a pályamunkák témáinál 
olvasható.
A feladatok megoldásához semmilyen segédeszköz nem használható.

Az első forduló időpontja: 2014. november 3. (hétfő), 14 óra.
– A fordulót az iskolák bonyolítják le.
– A dolgozatok első részét a szaktanárok (szaktanári munkaközösségek) értékelik központi javítási-
értékelési útmutató alapján.
– A dolgozatok közül csak azokat kell az Oktatási Hivatalba felterjeszteni (kézbesíteni vagy tértivevényes 
küldeményként postára adni), amelyeknek a középiskolai tananyagra vonatkozó része legalább 75%-os (minimum 52,5 pont) eredményű. 

A pályamunkák témái:
1) Gizellától Izabelláig. Magyar királynék a középkorban és a kora-újkor kezdetén (XI – XVI. 
század).
A pályázó feldolgozhatja bármely, szabadon kiválasztott, XI – XVI. századi magyarországi 
királyné/királynő életét vagy életének egy vonatkozását (hozzá kapcsolódó esemény, családi élet, 
politikai szerepe, udvara, birtokai és gazdálkodása, jelentősége a hazai művészetben, irodalomban 
stb.).
Szakirodalom:
o Zsoldos Attila: Az Árpádok és asszonyaik. A királynéi intézmény az Árpádok korában. Bp., 
MTA Történettudományi Intézete. 2005. 86 – 123. oldal.
[bookmark: _GoBack]o Társadalom- és művelődéstörténeti tanulmányok 36./ Kubinyi András: Habsburg Mária 
királyné udvartartása és a politika 1521 – 1526. In: Habsburg Mária, Mohács özvegye. A 
királyné és udvara 1521 – 1531. Szerk. F. Romhányi Beatrix, Réthelyi Orsolya, Spekner 
Enikő, Vég András. Bp., Budapesti Történeti Múzeum, 2005. 13 – 23. oldal

2) Magyarok Amerikában. Utazók, szabadságharcosok, emigránsok, kivándorlók. (1776-1914). 
A téma feldolgozása során a pályázó adjon képet arról, hogy az Amerikai Egyesült Államokba 
utazóként, politikai emigránsként vagy kivándorlóként érkezett magyarok hogyan látták az 
Egyesült Államok politikai és gazdasági berendezkedését, milyen szerepet játszottak az Egyesült 
Államok függetlenségi, illetve polgárháborújában, hogyan illeszkedtek be az amerikai 
társadalomba, milyen hatást gyakoroltak az Egyesült Államok bel- és külpolitikájára. A pályázótól 
nem a téma egészének, hanem csupán valamelyik részkérdésnek, pld. egy-egy személy 
útleírásának, amerikai szerepének stb. a feldolgozását várjuk.
Szakirodalom:
o Gál István: Magyarország és az angolszász világ. Argumentum - OSZK, Budapest, 25. 185-
187., 195-199., 230-237, 700-702. oldal.
o Lukács Lajos: Magyar politikai emigráció 1849-1867. Kossuth Kiadó, Budapest, 1984. 83-
93., 248-276. oldal.

3) Anyagi veszteségek és újjáépítés lakóhelyemen 1944-1949 (propaganda és valóság)
A téma feldolgozása során a pályázónak azt kell bemutatni, felkutatni, hogy egy adott településen, 
lakóhelyén, lakókörzetében, milyen pusztításokat végzett, károkat okozott a második világháború, 
elsődlegesen az anyagiak terén. Második lépésben, pedig, azt hogyan fogtak hozzá az 
újjáépítéshez. Spontán módon, avagy szervezetileg, mind kettőt ötvözve? Kik voltak az irányítók, 
hogyan zajlott a folyamat, és a valóban heroikus küzdelmet, amit a magyar lakosság kifejtett, 
hogyan használta fel a propaganda, hogy tükrözi ezt a helyi sajtó.
Szakirodalom:
o Romsics Ignác: Magyarország története a XX. században. Osiris, 1998. 303-308. oldal
o Szerencsés Károly: Magyarország története (1945-1975). IKVA, Budapest, 1991. 10-15.oldal
o A nagy válságtól a rendszerváltásig. Budapest Főváros Levéltára-ELTE Főiskolai Kar, 
Budapest, 2000. Újjáépítés útkeresés 251-261.oldal
o Újjáépítő magyarok Az országépítés két esztendeje. Kossuth Könyvkiadó, 1948 7-15., 186-
194.oldal.
